गिबियै शक्टि आश्रम गोजौ फराइसालियाव आखाइजों लिरनाय लाइसि- प्रदीपआव ओंखारजेनदोंमोन दोंसे खन्थाइ -मुङा “कहुवार फुल” (खासि बिबार)! बेनो गेदेमा थुनलाइ मुलुगाव ओंखारजेननाय। उन समफ्राव उनथिं नायहरनो गोनां जायाखिसै। बेफोरनि अनगायैबो गोबांथार बिजाब महरै सेबखां जायै खन्थाइ, रायथाइ,  सुंद’ सल’फोर दंबावो। संनायनि गोनांथि दंथारो। खन्थाइमाला, समनि आगान, फिथिखा – बे गांथाम खन्थाइ लाइसियाव बि गेदेमानि खन्थाइफोरखौ मोननो हागोन जेराव गावनो सुजुगिरिनि गिलिर बिबानखौबो बाया मोजोमा रुजुननांदोंमोन। बेनि अनगायैबो गोबांथार सानलाइ मालाइसि सुजुलांदोंमोन-जेरै रादाब,गोदान गियान। दानालि लाइसि ,रौरोथोन,बारदै सिख्ला,आबिर,संगालि, मुगानि साखि, दाउस्रि गोबा,दि बड’ बाइदि लाइसिनि लिरबिदांजों लोगोसे थुलुंगागिरिनि बिबानबो बानजायबोदोंमोन। बेनि अनगायैबो बि गेदेमाया सासे जार्णालिस्टमोन। रादाब सानन्सियारि रादाब बिलाइयानो बेनि मोजां बिदिन्थि।